|  |
| --- |
| PATVIRTINTAKlaipėdos miesto savivaldybėstarybos 2011 m. spalio 27 d.sprendimu Nr. T2-331 |
| (Klaipėdos miesto savivaldybės |
| tarybos 2014 m. spalio 23 d. |
| sprendimo Nr. T2-279 redakcija) |

**PREKYBOS IR PASLAUGŲ TEIKIMO KLAIPĖDOS MIESTO VIEŠOSIOSE VIETOSE VIETINĖS RINKLIAVOS NUOSTATAI**

1. Prekybos ir paslaugų teikimo miesto viešosiose vietose vietinė rinkliava (toliau – Rinkliava) – tai Klaipėdos miesto savivaldybės tarybos (toliau – savivaldybės taryba) sprendimu nustatyta privaloma įmoka, galiojanti savivaldybės teritorijoje, už leidimo prekiauti ar teikti paslaugas savivaldybės tarybos nustatytose viešosiose vietose išdavimą (viešąja vieta laikoma savivaldybės teritorijoje esanti valstybei ar savivaldybei nuosavybės teise priklausanti ar patikėjimo teise valdoma teritorija (gatvės, aikštės, skverai, parkai, pėsčiųjų takai, paplūdimiai bei jų prieigos, vandens telkiniai ir krantinės, kur teikiamos vandens pramogų paslaugos, kitos žmonių susibūrimo vietos) ir visuomenei prieinamas nuosavybės teise ar nuomos (panaudos) sutarties pagrindu valdomas žemės sklypas, kuriame vykdoma prekyba arba teikiamos paslaugos iš (nuo) laikinųjų įrenginių, kioskų, specializuotų automobilių, automobilių priekabų, specialiųjų nemotorinių transporto priemonių, paviljonuose, nestacionariosiose lauko kavinėse, išplėstose aptarnavimo vietose prie stacionariųjų viešojo maitinimo vietų.

2. Rinkliavą moka fiziniai ir juridiniai asmenys.

3. Vietinės rinkliavos dydžiai:

3.1. už prekybą:

3.1.1. iš (nuo) kioskų, paviljonuose, specializuotų automobilių, automobilių priekabų, specialiųjų nemotorinių transporto priemonių – 29 Eur/mėn.;

3.1.2. iš spaudos kioskų – 29 Eur/mėn.;

3.1.3. ledais ir gėrimais iš šaldomų vežimėlių (už vieną vežimėlį) – 12 Eur/mėn.;

3.1.4. eglutėmis ir jų šakomis – 130 Eur/mėn.;

3.1.5. nuo (iš) laikinų įrenginių, **išskyrus** **prekybą gėlėmis švenčių ir atmintinų dienų proga**:

3.1.5.1. prekybos vietai iki 4,00 m2 ploto – 29 Eur/mėn.;

3.1.5.2. prekybos vietai nuo 4,10 m2 iki 8,00 m2 ploto – 52 Eur/mėn.;

3.1.5.3. prekybos vietai daugiau kaip 8,00 m2 ploto – 52 Eur/mėn., už kiekvieną papildomą m2 prekybos ploto pridedama po 1,7 Eur/mėn.;

3.1.6. už viešojo maitinimo įmonių produkcijos realizaciją, padidinant aptarnavimo vietų skaičių prie veikiančių stacionariųjų viešojo maitinimo vietų, ir už prekybą nestacionariosiose lauko kavinėse (nestacionarioji lauko kavinė – laikinas įrenginys lauke, skirtas viešojo maitinimo produkcijos realizavimui ir turintis lankytojams skirtas sėdimas vietas):

3.1.6.1. kai aptarnavimo vieta užima iki 10,00 m2 ploto – 14 Eur/mėn.;

3.1.6.2. kai aptarnavimo vieta užima 10,10–25,00 m2 ploto – 29 Eur/mėn.;

3.1.6.3. kai aptarnavimo vieta užima 25,10–50,00 m2 ploto – 51 Eur/mėn.;

3.1.6.4. kai aptarnavimo vieta užima daugiau kaip 50,00 m2 ploto – 51 Eur/mėn., už kiekvieną papildomą m2 prekybos ploto pridedama po 1,7 Eur/mėn.;

3.1.7. masinių renginių, švenčių, reklaminių akcijų metu, **išskyrus prekybą Jūros šventės ir** **miesto jubiliejinių bei istorinių sukakčių paminėjimo švenčių metu renginių teritorijoje,** – 7,2 Eur/d.;

3.1.8. rankdarbiais, tautodailės ar dailės dirbiniais masinių renginių, švenčių metu, **išskyrus prekybą Jūros šventės ir** **miesto jubiliejinių bei istorinių sukakčių paminėjimo švenčių metu renginių teritorijoje,** – 2,9 Eur/d.;

3.1.9. už viešojo maitinimo įmonių produkcijos realizaciją nestacionariosiose lauko kavinėse masinių renginių, švenčių metu, **išskyrus prekybą Jūros šventės ir** **miesto jubiliejinių bei istorinių sukakčių paminėjimo švenčių metu renginių teritorijoje,** – 29 Eur/d.;

3.1.10. už išnešiojamąją prekybą – 8,7 Eur/mėn. vienam asmeniui;

3.1.11. už išvežiojamąją prekybą iš (nuo) specializuotų automobilių, automobilių priekabų, specialiųjų nemotorinių transporto priemonių – 29 Eur/mėn. už vieną priemonę;

3.1.12. už prekybą ir paslaugų teikimą savivaldybės tarybos sprendimu nustatytose 500,00 m2 prekybos ir paslaugų teikimo zonose Girulių ir Melnragės paplūdimiuose kurortinio, poilsio ir turizmo sezonų metu **ir prekybą ir paslaugų teikimą teritorijoje Melnragėje, prie statinio Vėtros g. 8, Klaipėdoje,** – 2,9 Eur/mėn. už vieną m2 prekybos ar paslaugų teikimo ploto;

**3.1.13. už prekybą gėlėmis švenčių ir atmintinų dienų proga – 7,2 Eur/d.;**

3.2. už paslaugų teikimą:

3.2.1. už kinkomojo transporto paslaugas – 23 Eur/mėn. už vieną karietą, vežimą;

3.2.2. už mobilius atrakcionus, poilsio paslaugas ir tam skirtų priemonių nuomą, **išskyrus** **dviračių ir kitų bevariklių transporto priemonių nuomos, dviračių mainų ar dalijimosi sistemos punktų paslaugas:**

3.2.2.1. kai užimamas plotas iki 20,00 m2 – 43 Eur/mėn.;

3.2.2.2. kai užimamas plotas 20,10 m2–30,00 m2 – 116 Eur/mėn.;

3.2.2.3. kai užimamas plotas didesnis kaip 30,00 m2  – 116 Eur/mėn., už kiekvieną papildomą m2 paslaugų teikimo ploto pridedama po 1,7 Eur/mėn.;

 3.2.2.~~4~~. masinių renginių, švenčių, reklaminių akcijų metu, **išskyrus paslaugų teikimą Jūros šventės ir** **miesto jubiliejinių bei istorinių sukakčių paminėjimo švenčių metu renginių teritorijoje,** – 14 Eur/d.;

3.2.3. už pasivažinėjimo mažaisiais autotraukinukais paslaugą – 58 Eur/mėn. vienam autotraukinukui;

3.2.4. už taksofonų paslaugas – 8,7 Eur/mėn. už kiekvieną taksofono automatą;

3.2.5. už kiekvieną žaidimų automatą – 8,7 Eur/mėn.;

3.2.6. už atrakcionų (laipynių) parko paslaugas – 188 Eur/mėn. už 1,00 ha užimamo parko teritorijos ploto. Konkreti rinkliavos suma paskaičiuojama pagal faktiškai užimamą teritorijos plotą;

3.2.7. už kiekvieną nuomojamą vandens pramogų priemonę – 10 Eur/mėn.;

**3.2.8. už dviračių ir kitų bevariklių transporto priemonių nuomos, dviračių mainų ar dalijimosi sistemos punktų paslaugas:**

**3.2.8.1. kai užimamas plotas iki 15,00 m2 – 10 Eur/mėn.;**

**3.2.8.2. kai užimamas plotas didesnis kaip 15,00 m2 – 10 Eur/mėn., už kiekvieną papildomą m2 paslaugų teikimo ploto pridedama po 1,7 Eur/mėn.**

4. Rinkliavos dydžiai visų Jūros šventės ir miesto jubiliejinių bei istorinių sukakčių paminėjimo švenčių metu renginių teritorijoje:

4.1. už 1,00 m2 prekybos ploto mažmeninei prekybai mugėje:

4.1.1. mažiausio paklausumo zonoje – 23 Eur;

4.1.2. vidutinio paklausumo zonoje – 32 Eur;

4.1.3. didžiausio paklausumo zonoje – 40 Eur;

4.2. už 1,00 m2 prekybos ploto nestacionariosioms lauko kavinėms visose paklausumo zonose bei mažmeninei prekybai ne prekybinės mugės teritorijoje – 23 Eur;

4.3. už 1,00 m2 paslaugų teikimo ploto visose paklausumo zonose:

4.3.1. iki 50,00 m2 – 7,5 Eur;

4.3.2. 51,00–100,00 m2 – 5,7 Eur;

4.3.3. 101,00–200,00 m2 – 4,0 Eur;

4.3.4. 201,00–400,00 m2 – 2,2 Eur;

4.3.5. 401,00–1000,00 m2– 2,0 Eur;

4.3.6. daugiau kaip 1000,00 m2 – 1,7 Eur.

5. Rinkliava netaikoma Kaziuko ir kalėdinės mugių, tradicinių liaudies amatų demonstravimo, blusų turgaus metu, prekiaujant laikraščiais, šluotomis, vantomis, prekių ekspozicijoms prie stacionarių prekybos objektų, jeigu jose nevykdoma prekyba ar (ir) neteikiamos paslaugos, teikiant batų valymo, svėrimo, fotografų, menininkų paslaugas.

6. 4 punkte nustatyta Rinkliava taikoma tik Jūros šventės ir miesto jubiliejinių bei istorinių sukakčių paminėjimo švenčių metu prekiaujantiems bei teikiantiems paslaugas pagal patvirtintą prekybos ir paslaugų vietų ir paklausumo zonų išdėstymo schemą ir skaičiuojama, dauginant prekybos ar paslaugų teikimo vietos plotą iš 1,00 m2 Rinkliavos dydžio. Jeigu renginio teritorijoje buvo prekiaujančių ar teikiančių paslaugas ir turėjusių leidimus šiai veiklai, jiems taikoma šių nuostatų 3 punkte nustatyta Rinkliava tik tuo atveju, jeigu jie veiklą vykdė ne mažiau kaip mėnesį iki renginio pradžios.

7. 3 punkte nustatytos Rinkliavos dydis vienai dienai nustatomas, metinį Rinkliavos dydį dalijant iš einamųjų metų dienų skaičiaus.

8. Vietinės rinkliavos dydis nustatomas eurais be centų, kai apskaičiuotas už laikotarpį vietinės rinkliavos dydis yra lygus arba viršija 10 eurų. Kai apskaičiuotas už laikotarpį vietinės rinkliavos dydis neviršija 10 eurų, jis nustatomas eurais su centais, išreiškiant vieno skaitmens po kablelio tikslumu. Apvalinimas atliekamas pagal matematines skaičių apvalinimo taisykles.

9. Rinkliavos rinkimą kontroliuoja vietos mokesčio administratorius, Valstybės kontrolė, savivaldybės kontrolierius.

10. Rinkliava pervedama į Klaipėdos miesto savivaldybės administracijos surenkamąją sąskaitą. Pagal šiuos nuostatus surinktos lėšos (išskyrus 4 punktą) naudojamos leidimų išdavimo administravimo išlaidoms padengti.

11. Rinkliava grąžinama tuo atveju, kai yra sumokėta daugiau nei nustatyta savivaldybės tarybos sprendimu arba kai nesuteikta paslauga (neišduotas leidimas).

12. Atskiriems Rinkliavos mokėtojams Rinkliavos lengvatos gali būti nustatomos savivaldybės tarybos sprendimu.

13. Pagal šių nuostatų 4 punktą surinktos lėšos naudojamos renginių bei švenčių rengimo ir aptarnavimo, rinkliavos rinkimo ir leidimų išdavimo organizavimo, prekybos ir paslaugų bei reklamos vietų ir paklausumo zonų išdėstymo schemų rengimo, vietų paskirstymo bei kontrolės išlaidoms padengti.

14. Pagal šių nuostatų 3.2.6 papunktį surinktos lėšos naudojamos Poilsio parko teritorijos tvarkymui ir infrastruktūros vystymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_